ไทยพาณิชย์ ยันเป็นกลางหลัง เหรียญทอง ประกาศเลิกธุรกรรมเหตุ ป๋าเต็ดเป็นพรีเซนเตอร์ แม้ชาวเน็ตจะแปะชื่อผู้ถือหุ้นใหญ่
ไทยพาณิชย์ ยันเป็นกลาง หลัง เหรียญทอง ประกาศเลิกธุรกรรมเหตุ ป๋าเต็ดเป็นพรีเซนเตอร์ แม้ชาวเน็ตให้ข้อมูลผู้ถือหุ้นใหญ่ SCB พร้อมย้อนดูต้นทางป๋าเต็ด แค่ประกาศรับสมัครผู้ช่วย ที่มีคุณสมบัติข้อหนึ่งคือ ต้องไม่เห็นด้วยกับระบอบเผด็จการ และดูถูกสติปัญญาของคนรุ่นใหม่ อันนี้สำคัญมาก เท่านั้น2 มี.ค.2563 จากกรณีที่ พล.ต.นพ.เหรียญทอง แน่นหนาผู้อำนวยการโรงพยาบาลมงกุฎวัฒนะ โพสต์ข้อความผ่านเฟสบุ๊กส่วนตัวถึงกรรมการผู้จัดการใหญ่ของ ธนาคารไทยพาณิชย์ เพื่อสอบถามว่าป๋าเต็ดหรือยุทธนา บุญอ้อมเป็นพรีเซนเตอร์ของทางธนาคารหรือไม่ ถ้าใช่จะยกเลิกธุรกรรมทางการเงินทั้งหมด พร้อมทั้งต้องการทราบคำตอบภายในวันที่ 6 มี.ค.นี้ ขณะที่มีผู้เข้ามาแสดงความเห็นว่าธนาคารดังกล่าว มีพระบาทสมเด็จพระวชิรเกล้าเจ้าอยู่หัวเป็นผู้ถือหุ้นใหญ่ นั้นต่อมา หลายสื่อรายงานตรงกันว่าธนาคารไทยพาณิชย์ขอชี้แจงระบุว่า ตามที่ปรากฏในข่าวอ้างถึงธนาคารไทยพาณิชย์ในทั้งสองฝั่งของขั้วการเมืองนั้น ธนาคารฯ ขอชี้แจงนโยบายของธนาคารว่า ธนาคารมีนโยบายยึดมั่นในการเป็นกลางทางการเมือง ไม่เข้าไปมีส่วนร่วมไม่ว่าทางตรงหรือทางอ้อมธนาคารชี้แจงอีกว่า รวมถึงหลีกเลี่ยงการใช้บุคคลสาธารณะในการโฆษณาถ้าบุคคลนั้นแสดงถึงความฝักใฝ่ทางการเมืองไม่ว่าข้างใดข้างหนึ่ง เพื่อให้ธนาคารดำรงสถานะความเป็นกลางทางการเมืองในทุกกรณีธนาคารไทยพาณิชย์ ระบุต่อว่า สำหรับกรณีของ ยุทธนา บุญอ้อม นั้น ทางธนาคารได้ใช้ภาพคุณยุทธนาในการโฆษณาระยะสั้นเมื่อไตรมาสที่สี่ของปี 2562และได้หมดสัญญาลงแล้วขณะที่ พล.ต.นพ.เหรียญทอง ได้ลบโพสต์ที่จะยกเลิกธุรกรรมทางการเงินออกจากเฟสบุ๊คในเวลาต่อมา พร้อมกับโพสต์แจ้งว่าเลิกจ้าง ธนาคารไทยพาณิชย์ เลิกจ้างยุทธนาตั้งแต่ไตรมาสที่สี่ของปี 2562 แล้วขณะที่เหตุของเรื่องนี้ เมื่อวันที่ 29 ก.พ.ที่ผ่านมา ยุทธนา เพียงประกาศรับสมัครผู้ช่วยของตน โดยมีคุณสมบัติข้อหนึ่งคือ ต้องไม่เห็นด้วยกับระบอบเผด็จการ และดูถูกสติปัญญาของคนรุ่นใหม่ อันนี้สำคัญมาก เท่านั้น
ไทยพาณิชย์ ยันเป็นกลาง หลัง เหรียญทอง ประกาศเลิกธุรกรรม เหตุ ป๋าเต็ด เป็นพรีเซนเตอร์ แม้ชาวเน็ตให้ข้อมูลผู้ถือหุ้นใหญ่ SCB พร้อมย้อนดูต้นทาง ป๋าเต็ด แค่ประกาศรับสมัครผู้ช่วย
เหรียญทอง แน่นหนา,พระบาทสมเด็จพระวชิรเกล้าเจ้าอยู่หัว,ธนาคารไทยพาณิชย์,ยุทธนา บุญอ้อม